Folketing
1998-06-11

Det er barsk realitet for mange mennesker, at det er deres eneste transportform, når de ønsker at leve det liv, de nu engang har. Så langt, så godt. Så skulle der komme et nyt forslag, og der opdager man jo så, at rent provenumæssigt kan det ikke hænge sammen længere. Så gør man, hvad man plejer at gøre. Man ser i bakspejlet og siger: Hvordan har vi tidligere med held kradset nogle penge ind hos folk? Hvad er der af muligheder? Der er en generel forhøjelse af vægtafgiften på 300 kr. årlig for varebiler op til 2 t og 1.000 kr. for dem på over 2 t. Det er et af de steder, hvor vi i hvert fald vil opleve, at vi skyder os selv gevaldigt i foden. I forvejen er det sådan, at danske vognmænd har meget, meget svært ved at konkurrere med tyske, hollandske, svenske og norske vognmænd, fordi man med de forskellige ordninger med diæter osv.